Απόψεις διευθυντών πολυπολιτισμικών δημοτικών σχολείων για τη συμβολή τους στη λειτουργία των τμημάτων ΖΕΠ
Creators: name: Βέρρου, Δήμητρα Ιωάννη
Publisher: name: Aristotle University of Thessaloniki
Year: 2024
Subjects: τμήματα ΖΕΠ
διευθυντές
ένταξη
ZEP sections
principals
inclusion

description: Στην παρούσα εργασία διερευνήθηκαν οι απόψεις των διευθυντών που ηγούνται δημοτικά σχολεία, στα οποία λειτουργούν τμήματα ΖΕΠ. Συλλέχθηκαν οι απόψεις τους για ζητήματα που αφορούν στη λειτουργία και αποδοτικότητα αυτών των τμημάτων, πως οι ίδιοι ως ηγετικά στελέχη μπορούν να συμβάλουν στην ποιότητα της παρεχόμενης εκπαίδευσης, κατά πόσο καταφέρνουν να υποστηρίξουν ως ιεραρχικά ανώτεροι τους εκπαιδευτικούς στο έργο τους και τέλος, έγινε προσπάθεια να συγκεντρωθούν δεδομένα για τα δυνατά και αδύναμα σημεία στη λειτουργία των τμημάτων, καθώς έτσι μπορεί να επέλθει η βελτίωσή τους. Η εργασία συντελέστηκε σε καθορισμένα στάδια, αρχικά συγγράφηκε το θεωρητικό μέρος με αναζήτηση της ήδη υπάρχουσας βιβλιογραφίας, ώστε να αναζητήσουμε και να ανακαλύψουμε σε βάθος, πως προέκυψε η δημιουργία των ζωνών εκπαιδευτικής προτεραιότητας, τα ονομαζόμενα τμήματα ΖΕΠ και τις ανάγκες που χρειάστηκε να καλύψουν. Έπειτα, ακολούθησε η ποιοτική έρευνα με τους διευθυντές μέσω συνεντεύξεων, που πραγματοποιήθηκαν δια ζώσης στους χώρους των σχολείων. Στη συνέχεια, ακολούθησε η απομαγνητοφώνηση των συνεντεύξεων, η καταγραφή της ανάλυσης των απαντήσεων, που λάβαμε και καταγράφηκαν τα συμπεράσματα ανακαλώντας τόσο μέρη των συνεντεύξεων, όσο και του θεωρητικού μέρους, ώστε να γίνουν συγκρίσεις και επιβεβαιώσεις και τέλος, ακολούθησε η τελική επιμέλεια της εργασίας. Μερικά από τα ευρήματα της έρευνας δείχνουν ότι υπάρχει τακτική επικοινωνία διευθυντών και εκπαιδευτικών, ότι οι διευθυντές προσπαθούν να ενθαρρύνουν και να δώσουν κίνητρα στους εκπαιδευτικούς κυρίως μέσα από τις επιμορφώσεις που παρέχονται και το καλό εργασιακό περιβάλλον και τέλος, επισημάνθηκαν αρκετά αδύναμα σημεία με βασικότερο την ελλιπή φοίτηση των μαθητών-προσφύγων. Συμπερασματικά, υπάρχουν καλές βάσεις στον τρόπο λειτουργίας των τμημάτων ΖΕΠ, ωστόσο ο διευθυντής μέσα από τον ηγετικό του ρόλο μπορεί να εξελίξει σημαντικά το εκπαιδευτικό έργο που παρέχεται μέσω του κατάλληλου τρόπου ηγεσίας και αφουγκράζοντας πρωτίστως τις ανάγκες και τις αδυναμίες των τμημάτων του σχολείου.
description: In this study, the views of the principals leading primary schools, which host ZEP sections, were investigated. Their views were collected on issues related to the operation and effectiveness of these sections, how they as leaders can contribute to the quality of the provided education, whether they manage to support teachers in their work as hierarchical superiors, and finally, an attempt was made to gather data on the strengths and weaknesses in the operation of the sections, as improvement can be achieved. The work was accomplished in defined stages; initially, the theoretical part was written with a search of the existing literature, in order to thoroughly explore how the creation of zones of educational priority, the so-called ZEP sections, emerged, and the needs they had to cover. Then, qualitative research followed with the principals through interviews, which were conducted in person at the school premises. Subsequently, the interviews were transcribed, the analysis of the responses was recorded, and the conclusions were drawn by recalling both parts of the interviews and the theoretical part, in order to make comparisons and confirmations, and finally, the final editing of the work followed. Some of the findings of the research indicate that there is regular communication between directors and educators, that directors strive to encourage and incentivize educators mainly through the training provided and the good working environment, and finally, several weak points were identified, with the primary one being the inadequate attendance of refugee students. In conclusion, there are good foundations in the functioning of the Reception Classes, however, the director through his leadership role can significantly enhance the educational work provided through appropriate leadership and primarily by addressing the needs and weaknesses of the school's departments.